**Izziņa par atzinumos sniegtajiem iebildumiem**

**Ministru kabineta rīkojuma projektam**

**“Par nekustamā īpašuma “Dominiki 1” Vaboles pagastā, Daugavpils novadā daļas pirkšanu**

**militārā mācību poligona pievedceļa izveidei”**

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 2020. gada 19. novembris (elektroniskā saskaņošana). |
| Saskaņošanas dalībnieki | Tieslietu ministrija |
| Finanšu ministrija |
|
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrija, Finanšu ministrija |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1. |  | **Tieslietu ministrijas** (2020. gada 9. novembra atzinums Nr. 1-9.1/1177). No rīkojuma projektam pievienotās Daugavpils tiesas Vaboles pagasta zemesgrāmatu nodalījuma Nr. 100000584750 izdrukas redzams, ka uz nekustamo īpašumu “Dominiki 1” (kadastra numurs 4494 005 0005), kura daļu nepieciešams atsavināt, nostiprināta hipotēka par labu akciju sabiedrībai “Attīstības finanšu institūcija Altum”. Sabiedrības vajadzībām nepieciešamā nekustamā īpašuma atsavināšanas likuma (turpmāk – Atsavināšanas likums) 7.1pantā noteikts, ka “atsavinot nekustamo īpašumu sabiedrības vajadzībām, ievēro arī tās personas intereses, kurai par labu attiecībā uz nekustamo īpašumu ir nostiprināta ķīlas tiesība”. Atsavināšanas likuma 18. panta pirmajā daļā noteikts, ka “institūcija nosūta paziņojumu par šā īpašuma vai tā daļas atsavināšanas nepieciešamību nekustamā īpašuma īpašniekam un personai, kurai par labu attiecībā uz nekustamo īpašumu ir nostiprināta ķīlas tiesība.Ņemot vērā minēto, lūdzam papildināt anotāciju ar informāciju, ka uz atsavināmo nekustamo īpašumu “Dominiki 1” nostiprināta hipotēka par labu akciju sabiedrībai “Attīstības finanšu institūcija Altum”, kā arī pievienot pie paskaidrojošajiem dokumentiem Atsavināšanas likuma 18. panta pirmajā daļā minēto paziņojumu, kas nosūtīts hipotekārajam kreditoram.  | Iebildums ņemts vērā. Papildināts anotācijas I sadaļas 2. punkts.Nekustamajam īpašumam “Dominiki 1” (kadastra numurs 4494 005 0005) Vaboles pagastā, Daugavpils novadā, zemesgrāmatā nodalījumā – Nr. 100000584750, ir nostiprināta ķīlas tiesība – hipotēka, kreditors ir akciju sabiedrība “Attīstības finanšu institūcija Altum” (turpmāk – ALTUM), un ierakstīta atzīme – noteikts aizliegums bez ALTUM rakstiskas piekrišanas nekustamo īpašumu atsavināt, dāvināt, sadalīt vai apgrūtināt ar lietu tiesībām.Saskaņā ar Atsavināšanas likuma 18. panta pirmajā daļā noteikto 2020. gada 6. janvārī ALTUM tika informēta par nekustamā īpašuma “Dominiki 1” Vaboles pag., Daugavpils nov. (kadastra numurs 4494 005 0005) daļas atsavināšanu Likumā noteiktajā kārtībā (Centra vēstule Nr. NOS/2020-74).ALTUM 2020. gada 25. februāra vēstulē Nr. 2.10.-319, kas iesniegta Daugavpils tiesā, piekrīt, ka, reģistrējot īpašuma tiesības uz pircēja vārda, uz atsavināmo nekustamo īpašumu netiek saglabāta par labu ALTUM reģistrētā hipotēka un aizlieguma atzīme ar nosacījumu, ka uz atlikušo nekustamo īpašumu “Dominiki 1” Vaboles pag., Daugavpils nov. (kadastra numurs 4494 005 0005) tiek saglabāta par labu ALTUM reģistrētā hipotēka un aizlieguma atzīme. Aizsardzības ministrija kreditora intereses nodrošinās Atsavināšanas likuma 11. un 12. panta noteiktajā kārtībā. |  |
| 2. |  | **Finanšu ministrijas** 2020. gada 6. novembra atzinums Nr. 12/A-7/5872. Saskaņā ar Atsavināšanas likuma 9. panta pirmo daļu Ministru kabinets vai pašvaldība četru mēnešu laikā pēc tam, kad pieņemts lēmums par atlīdzības apmēru, pieņem lēmumu ierosināt sabiedrības vajadzību nodrošināšanai nepieciešamā nekustamā īpašuma atsavināšanu par noteikto atlīdzību. Rīkojuma projekta 1. punkts paredz atļaut aizsardzības ministrijai pirkt nekustamā īpašuma “Dominiki 1” (nekustamā īpašuma kadastra Nr. 4494 005 0005) daļu – zemes vienību (zemes vienības kadastra apzīmējums 4494 005 0396) 0,4545 ha platībā – Vaboles pagastā, Daugavpils novadā (turpmāk – nekustamā īpašuma daļa). Lūdzam rīkojuma projektu papildināt, norādot noteiktās atlīdzības apmēru, par kādu nekustamā īpašuma daļa tiks pirkta. | Saistībā ar iebildumu par noteiktās atlīdzības norādīšanas nepieciešamību tiesību akta projektā, AM, ņemot vērā nodibināto vienveidīgo praksi Ministru kabineta rīkojuma projektu gatavošanā par nekustamo īpašumu pirkšanu atbilstoši Atsavināšanas likumam, ir sagatavojusi un pievieno tiesību akta projektam, VSS-905, Ministru kabineta sēdes protokola projektu, kurā norādīts noteiktās atlīdzības apmērs. |  |

Atbildīgā amatpersona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Inga Garkāja

Valsts aizsardzības militāro objektu un iepirkumu centra

Īpašuma pārvaldības un parādu piedziņas nodaļas pārvaldes referente

67300297, inga.garkaja@vamoic.gov.lv